24. 4. 89 De Europæiske Fællesskabers Tidende Nr. C 102/13 
Udtalelse om forslaget til Rådets beslutning om et forsknings- og udviklingsprogram for Det 
Europæiske Atomenergifællesskab inden for fjernhåndtering i farlige og ødelagte nukleare 
miljøer (1989-1993) (TELEMAN) (*) 
(89/C 102/09) 
Rådet for De Europæiske Fællesskaber besluttede den 23. november 1988 under henvisning 
til Euratom-traktatens artikel 170, stk. 2, at anmode om Det økonomiske og sociale Udvalgs 
udtalelse om det ovennævnte emne. 
Det forberedende arbejde henvistes til ØSU's sektion for energi, kernekraft og forskning, 
som udpegede Ian Macdonald Campbell til ordfører. Sektionen vedtog sin udtalelse den 
3. februar 1989. 
Det økonomiske og sociale Udvalg vedtog på sin 263. plenarforsamling (mødet den 22. februar 
1989) enstemmigt følgende udtalelse. 
ØSU udtrykker tilfredshed med og støtter Kommissio­
nens forslag om at afsætte midler til forskning i fjern­
håndtering i farlige og ødelagte nukleare miljøer. ØSU's 
støtte bygger på nedenstående betragtninger. 
1. Indledning 
1.1. Aktion 5.1 i rammeprogrammet for EF's aktio­
ner inden for forskning og teknologisk udvikling (1987-
1991) (2) giver under overskriften »Fission: nuklear sik­
kerhed« mulighed for en ny aktivitet, som vedrører 
fjernhåndtering i farlige og ødelagte nukleare miljøer. 
1.2. Hovedmålet er udvikling af manipulations- og 
styringssystemer, som kan anvendes under de ekstreme 
vilkår i kernekraftanlæg, som er kendetegnet ved bl.a. 
kombinationer af følgende: stråling, varme/kulde, fug­
tighed, røg og støv, mørke og ætsende dampe. 
1.3. Programmet skal gennemføres via omkostnings-
delingskontrakter med en bevilling fra EF-budgettet på 
19 millioner ECU i femårsperioden 1989-1993 og skal 
omfatte følgende fire forskningsområder: 
— udvikling af komponenter og delsystemer, 
— miljøtolerance, 
— projekter vedrørende forsøgsmaskiner, 
— produktevaluering og undersøgelser. 
2. Generelle bemærkninger 
2.1. ØSU mener, at der kan opnås store fordele med 
dette program, navnlig med hensyn til nedbringelse af arbejdstagernes risici for strålingsudsættelse inden for 
den nukleare industri, idet mennesker undgår at komme 
i kontakt med potentielt radioaktive miljøer. 
2.2. Udvikling og anvendelse af avanceret fjernhånd-
teringteknologi vil også sætte kerneanlægsoperatører i 
stand til bedre at håndtere konsekvenserne af uheld og 
funktionsfejl. 
2.3. Rådighed over fjernbetjent udstyr bør også 
kunne medvirke til at øge antallet og effektiviteten af 
rutineoperationer i farlige miljøer. 
2.4. Programmet skal dreje sig om udvikling af hånd­
teringsudstyr, kontrolmekanismer og programmer, som 
kan bruges både i et kerneanlægs normale miljø og 
under de særlige forhold, som driftsforstyrrelser afsted­
kommer. 
2.4.1. Som følge af programmets forholdsvis ringe 
budgettildeling er der hovedsagelig tale om at føje nye 
former for specialudstyr til den lange række forskellige 
robotanlæg, som allerede er udviklet og som er under 
videreudvikling på både EF-plan, via forskningspro­
grammer såsom ESPRIT, og på nationalt plan inden 
for industrien. 
2.5. Der er allerede igangsat en bred vifte af projek­
ter, enten i form af EF-forskningsprogrammer henhø­
rende under rammeprogrammet eller i form af nationale 
programmer, der er relevante for den nukleare telemani­
pulation, som TELEMAN-programmet dækker. Nogle 
af disse projekter, som ØSU har fået en oversigt over 
og en detaljeret beskrivelse af, vedrører direkte telema-
nipulatorudvikling, mens andre vil føre til, at der tilveje­
bringes relevant teknologi til brug for nuklear fjern­
håndtering, f.eks. som led i ESPRIT og BRITE/ 
EURAM-programmerne. 
(') EFT nr. C 311 af 6. 12. 1988, s. 6. 
(2) EFT nr. L 302 af 24. 10. 1987, s. 1. 2.5.1. Derfor vil samarbejde, koordinering og sam­
råd fortsat være af allerstørste betydning, ikke blot i 
Nr. C 102/14 De Europæiske Fællesskabers Tidende 24. 4. 89 
det indbyrdes forhold mellem de berørte tjenestegrene 
i Kommissionen, men også over for alle dem, som 
beskæftiger sig med denne type forskning på nationalt 
plan inden for industrien, højere læreanstalter, forsk­
ningsinstitutter og laboratorier. De specialister, som er 
beskæftiget inden for den nukleare industri, bør også 
medinddrages. Kun via en sådan indsats kan resultater­
ne af TELEMAN-programmet maksimeres og den nu­
kleare sikkerhed forbedres. 
2.5.2. Desuden opfordrer ØSU til, at der tages sådan­
ne skridt, at relevante resultater, som opnås inden for 
andre programmer, kan overføres til TELEMAN-pro-
grammet, så man får størst mulig gavn af den beskedne 
EF-bevilling, der tildeles TELEMAN. 
2.6. ØSU bemærker, at der i Kommissionens forslag 
til »Rådets beslutning om et program for forskning 
og teknologisk udvikling på området nedlukning af 
nukleare anlæg« (1989-1993) (!), som ØSU også har fået 
forelagt til udtalelse, foreslås afsat en bevilling på 1,8 
millioner ECU til forskning i forbedring og tilpasning 
af fjernstyrede, halvautonome håndteringssystemer. 
2.6.1. Da dette forskningsarbejde er nært beslægtet 
med TELEMAN-programmet, er der behov for særligt 
snævre koordineringsmekanismer og -procedurer, så 
man får fuld valuta for pengene. I realiteten bør det 
måske foretrækkes at slå de to programmers ressourcer 
sammen for visse projekters vedkommende. 
2.7. Forsknings- og udviklingsprogrammer som 
TELEMAN-programmet forekommer at være særdeles 
(!) EFT nr. C 250 af 24. 9. 1988, s. 7. 
Bryssel, den 22. februar 1989. velegnede til at inddrage små og mellemstore virksom­
heder i højteknologi på såvel forskningssom resultatud-
nyttelsesstadiet. Det er derfor ØSU's håb, at der vil blive 
taget skridt til at opmuntre og lette små og mellemstore 
virksomheders deltagelse også i dette program. 
2.8. ØSU forstår, at den begrænsede EF-deltagelse og 
de begrænsede budgetmidler til prækonkurrencemæssig 
forskning ikke vil udgøre en hindring for dette program. 
Hovedparten af de positive resultater, som opnås, vil 
blive afprøvet på eksisterende eller tilpassede maskiner 
og vil i sidste ende blive udnyttet i maskiner til produk­
tion på et konkurrencedygtigt grundlag. 
2.9. I betragtning af programmets relativt begrænse­
de budgettildeling anmoder ØSU om, at der sker en 
meget omhyggelig udvælgelse af de mest lovende pro­
jekter. 
2.10. ØSU understreger, at det er nødvendigt at sikre, 
at TELEMAN-programmets positive resultater formid­
les ud til bredere kredse både inden for kerneindustrien 
og i industrier med tilsvarende problemer, såsom den 
kemiske industri, ved hjælp af passende ordninger. Det 
ideelle ville være, at der fandtes et centralt EF-register 
over disponibelt udstyr og en procedure, som gør det 
muligt hurtigt at stille dette til rådighed i tilfælde af 
ulykker. 
2.11. Afslutningsvis beklages det, at det endnu en 
gang er nødvendigt at henlede opmærksomheden på 
udeladelsen af Det økonomiske og sociale Udvalg i 
kommissionsforslagets artikel 4, som handler om revi­
sion af programmet og resultatevaluering. ØSU mener, 
at det bevidst er udeladt, men kan ikke acceptere dette, 
da ØSU i henhold til bestemmelserne i Euratom-trakta-
ten skal afgive udtalelse om eventuelle fremtidige udvi­
delser af TELEMAN-programmet. 
Alberto MASPRONE 
Formand for 
Det økonomiske og sociale Udvalg